
	Odůvodnění hodnocení práce (silné a slabé stránky práce):
O tom, že rodina je základný kameň spoločnosti je nepopierateľná. Nakoľko téma práce nie je formulovaná problémovo, je ťažké vyjadriť sa k významu a aktuálnosti spracovania problematiky. Rodina ako výskumný problém je tak pestrá a bohatá, že autorka mohla už samotným názvom indikovať problematiku, ktorú v práci bude riešiť. Pre výskum si autorka vyberá problematiku materstva. Považujem ju za významnú a aktuálnu. 
Línia práce je tradičná – teoretická a výzkumná. Z hľadiska cieľa práce mohla autorka teoretickú časť rozpracovať s iným obsahom. Ostáva však v striktnom opise toho, čo rodina je, aké má funkcie, ako sa delí, aké môže mať poruchy a vlyv na poruchy dieťaťa. Dokonca neúčelne a do hĺbky sa venuje histórii rodiny. Za ťažiskovú považujem kapitolu 4., ktorá má z hľadiska cieľa práce význam. Práve túto oblasť, oblasť materstva, mohla autorka teoreticky analyzovať a následne syntetizovať v teoretických východiskách svojej bakalárskej práce. Z uvedených dôvodov považujem teoretickú časť práce za opisnú a okrajovo rešpektujúcu cieľ práce.
Po formálnej stránke mám k práci tieto výhrady:
· autorka v celom texte práce má písmo nerešpektujúce normu
· isté kapitoly sú rozpracované podľa jedného zdroja, napr. kapitola o postavení rodiny v právnej úprave, Bůžek, Michalík
· v niektorých častiach práce autorka neuvádza literárne zdroje, napr. na s. 30, kde popisuje výskumy a pod.
Výskumná časť rešpektuje metodologické východiská pre takýto druh výskumu. Pripomienku mám hlavne k formulácii otázok v dotazníku. Autorka ponúka respondentom iba dve alternatívy odpovedí – áno, nie. Odporúčam autorke naštudovať problematiku tvorby dotazníka pre prieskum vedeckých prác.
V celom rozsahu prieskumu absentuje kvalitatívna analýza údajov. Uvedený fakt pravdepodobne bol príčinou toho, že autorka nerealizovala zovšeobecňujúce závery prieskumu a následné odporúčania pre prax.
Aj napriek uvedeným výhradám práca spĺňa požiadavky na tento druh prác kladené a odporúčam ju k obhajobe.


	Otázky k obhajobě:
1. Aké sú najvšeobecnejšie príčiny posunu hranice materstva v súčasnej dobe?
2. Ako súvisí príprava na materstvo a štýl rodinnej výchovy?
3. V čom vidíte význam svojej práce?
4. Aké odporúčania pre prax by ste formulovali na základe svojho prieskumu?

